ปอบดิ๊บดิบ

ปอบดิ๊บดิบ () เป็นภาพยนตร์ไทยแนวตลกสยองขวัญเหนือธรรมชาติปี พ.ศ. 2568 กำกับโดย พิเชษฐ์ ศรีราชา นำแสดงโดยวรากร ศวัสกร, ณัฐชา รัตน์ชยางคานนท์, อัศนัย เทศทะวงศ์, พูลภัทร อัตถปัญญาพล, ฮันเตอร์ เบิร์ก, ณัฐนี สิทธิสมาน, ปริยชาต ศรีสุธรรม, ราวรรณ โทนะหงษา และโจอี้ กาน่า รวมถึงนักกีฬาฟุตบอลจากโรงเรียนหมอนทองวิทยา รองแชมป์ฟุตบอลแชมป์กีฬา 7 สี แชมเปี้ยนคัพ ปี 2025 เข้าฉายวันแรกในวันที่ 31 ธันวาคม พ.ศ. 2568 ทั้งในประเทศไทยและสาธารณรัฐประชาธิปไตยประชาชนลาว

 เนื้อเรื่อง 
ตำนานผีปอบในหมู่บ้าน เป็นเรื่องที่พูดถึงการสำรวจความเชื่อในท้องถิ่นเกี่ยวกับผีปอบ โดยกลุ่มยูทูบเบอร์เดินทางเข้าไปเก็บข้อมูลในพื้นของหมู่บ้าน ชาวบ้านในพื้นที่มีเรื่องเล่าหลายรูปแบบ เช่น ความเชื่อดั้งเดิมและมาจากการปรุงแต่ง ทำให้ตำนานยังคงอยู่ในสังคมปัจจุบัน เนื้อเรื่องได้นำเสนอเหตุการณ์ความผิดปกติหลายอย่างระหว่างการสำรวจในหมู่บ้าน ขณะเดียวกัน ภูสมิง ซึ่งเป็นหัวหน้ากลุ่มโจรในพื้นที่ ได้เข้าไปสร้างสถานการณ์ในหมู่บ้าน ทำให้กลุ่มยูทูบเบอร์ที่นำโดยแชมป์และแพงต้องเข้าไปปกป้องหมู่บ้านจากความขัดแย้งที่เกิดขึ้น และสืบหาความจริงที่อยู่เบื้องหลังของตำนานผีปอบว่ามาจากเรื่องจริง หรือมาจากเรื่องแต่ง

 นักแสดง 
 นักแสดงหลัก 
 วรากร ศวัสกร รับบท แชมป์
พูลภัทร อัตถปัญญาพล รับบท ภูสมิง /เจต
 ณัฐชา รัตน์ชยางคานนท์ รับบท แพง
 อัศนัย เทศทะวงศ์ รับบท ซัน
 ฮันเตอร์ เบิร์ก รับบท เบส
 ณัฐนี สิทธิสมาน รับบท ปอบหยิบ
 ปริยชาต ศรีสุธรรม รับบท จี๊ดจ๊าด
 ราวรรณ โทนะหงษา
 โจอี้ กาน่า

 นักแสดงรับเชิญ 
 กพล ทองพลับ
 ถั่วแระ เชิญยิ้ม
 สมชาย ศักดิกุล
 ยิ่งยง ยอดบัวงาม
 อาภาพร นครสวรรค์
 หยอง ลูกหยี
 นรสิงห์ นราพันธ์
 นักแสดงรับเชิญพิเศษ 
 สกล เกลี้ยงประเสริฐ
 นักเตะทีมฟุตบอลโรงเรียนหมอนทองวิทยา

 การคัดเลือกนักแสดง 
ณัฐนี สิทธิสมาน ได้รับการคัดเลือกให้รับบทผีปอบในภาพยนตร์เรื่องนี้ นับเป็นการรับบทอีกครั้งในรอบ 14 ปี ต่อจากบ้านผีปอบ รีฟอร์เมชั่น (2554) โดยการคัดเลือกมาจากการพิจารณาของพิเชษฐ ศรีราชา ผู้กำกับภาพยนตร์ เนื่องจากบทมีความเหมาะสมกับนักแสดง และได้นำฉากที่เป็นลักษณะเฉพาะของตัวละคร เช่น ฉากการวิ่งลงโอ่ง

 การประชาสัมพันธ์ 
ในเดือนธันวาคม พ.ศ. 2568 โรงภาพยนตร์เอสเอฟ ซีเนม่า สาขาศูนย์การค้าโรบินสันไลฟ์สไตล์  อำเภอเมืองฉะเชิงเทรา จังหวัดฉะเชิงเทรา ได้นำโปสเตอร์ภาพยนตร์รุ่นเดิมมาประชาสัมพันธ์เป็นระยะเวลา 1 เดือน และนักเตะทีมฟุตบอลจากโรงเรียนหมอนทองวิทยา อำเภอบางน้ำเปรี้ยว จังหวัดฉะเชิงเทรา ได้รับเชิญให้เข้าร่วมการแสดงภาพยนตร์ในเรื่องนี้

ต่อมามีการแผยแพร่ภาพยนตร์ผ่านสื่อโฆษณา โดยนำสื่อจัดแสดงบนจอแอลอีดีขนาดใหญ่ ณ เอ็มบีเคเซ็นเตอร์ ถนนพญาไท แขวงวังใหม่ เขตปทุมวัน กรุงเทพมหานคร

วันที่ 23 ธันวาคม พ.ศ. 2568 มีการจัดงานกาล่าพรีเมียร์ ณ Sky Lobby เซ็นทรัลเวิลด์ โซนโรงภาพยนตร์ ชั้น 8 กรุงเทพมหานคร

 เพลงประกอบ 

 อ้างอิง 

หมวดหมู่:ภาพยนตร์ภาษาไทย
หมวดหมู่:ภาพยนตร์ที่กำกับโดย พิเชษฐ ศรีราชา
หมวดหมู่:ภาพยนตร์ไทยที่ออกฉายในปี พ.ศ. 2568
หมวดหมู่:ภาพยนตร์ผีไทย
หมวดหมู่:ภาพยนตร์ตลกไทย
หมวดหมู่:ภาพยนตร์ไทยในคริสต์ทศวรรษ 2020
หมวดหมู่:ภาพยนตร์ภาษาไทยในคริสต์ทศวรรษ 2020
หมวดหมู่:ภาพยนตร์สยองขวัญไทย